proxectonos/corpus_dominio_legal_administrativo_tmp huggingface dataset:
21/09/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedemento aberto e cun único criterio de valoración (fáctor prezo) para execución de obras de acondicionamento da zona entrada e reparación pista interior acceso ao dolmen de Dombate

ANUNCIO DE CONTRATACIÓN MEDIANTE PROCEDEMENTO ABERTO E CUN ÚNICO CRITERIO DE VALORACIÓN (FACTOR PREZO) PARA A EXECUCIÓN DAS OBRAS DE ACONDICIONAMENTO DA ZONA DE ENTRADA E REPARACIÓN DA PISTA INTERIOR DE ACCESO AO DOLMEN DE DOMBATE (CABANA DE BERGANTIÑOS) 1.º.–Entidade adxudicadora. Datos xerais e datos para a obtención da información: a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Obtención de documentación e información: a. Entidade: Deputación Provincial da Coruña. Servizo de Patrimonio e Contratación. b. Domicilio: Avda. Porto da Coruña, n.º 2, 5.ª planta, Servizo de Patrimonio e Contratación. c. Localidade e código postal: A Coruña, código postal 15003. d. Teléfono 981 080 300. e. Telefax 981 080 307. f. Correo electrónico: patrimonio. contratacion@dacoruna. gal g. Data límite de obtención de documentos e información: ata as 13.00 horas do día anterior a aquel en que termine o prazo de presentación de proposicións.2.º.–Obxecto do contrato. –Contratación das obras que a continuación se relacionan: GARANTÍA PROVISIONAL: NON SE ESIXE. GARANTÍA DEFINITIVA: 5 POR CENTO DO PREZO DE ADXUDICACIÓN, IVE EXLUÍDO.3.º.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: único criterio de valoración (factor prezo). 4.º.–Presentación de ofertas ou solicitudes de participación. a) Data límite de presentación: dentro do prazo dos 26 días naturais, contados dende o seguinte ao da publicación do anuncio no BOP ou perfil de contratante, no horario de atención ao público do Rexistro Xeral. b) Documentación a presentar: a indicada na cláusula 12 do correspondente prego de cláusulas administrativas. c) Lugar de presentación: a. Dependencia: Rexistro Xeral da Deputación Provincial b. Domicilio: Avda. Porto da Coruña, n.º 2, planta baixa. c. Localidade e código postal: A Coruña, código postal 15003. d. Teléfono 981 080 300. e. Telefax 981 080 307. f. Correo electrónico: patrimonio. contratacion@dacoruna. gal 5.º.–Apertura de ofertas: publicarase no perfil de contratante.6.º.–Control de calidade: esixible.7.º.–Gastos de anuncios: os gastos derivados da publicación de anuncios serán por conta do adxudicatario das obras.8.º.–Revisión de prezos: non procede. A Coruña a 9-9-2016. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
21/09/2016 | Administración LocalMunicipal
Ferrol
Recursos Humanos
Anuncio de nomeamento de persoal eventual, xerente de Medio Ambiente e Urbanismo

ANUNCIO O día 29/07/2016 a Alcaldía-Presidencia deste Concello efectuou o nomeamento como xerente de Medio Ambiente e Urbanismo, en réxime de persoal eventual, de don Jose Marco Milos Kerarmi Astrom. As retribucións a percibir polo interesado serán as determinadas polo Excmo. Concello Pleno na sesión de data 30/07/2015. O que se fai público para xeral coñecemento. Ferrol, 7 de setembro de 2016. O alcalde Jorge Juan Suárez Fernández
21/09/2016 | Administración LocalMunicipal
Narón
Secretaría
Anuncio de licitación para a adxudicación das obras de melloras de seguridade vial en Travesía Garda Civil, María Vieito e Rúa Neda (obras incluídas no Plan de Acción Social PAS 2015)

1.- Entidade adxudicadora: Datos xerais e datos para a obtención da información: a) Organismo: Concello de Narón. b) Dependencia que tramita o expediente: Servizo de Secretaría. c) Obtención de documentación e información: 1. Dependencia: Sección de Contratación.2. Enderezo: Praza de Galicia, s/n, 5ª planta.3. Localidade e código postal: Narón, 15570.4. Teléfono: 981 33 77 00, Ext.1503 5. Fax: 981 38 80 44 6. Enderezo de correo electrónico: contratacion@naron. es 7. Enderezo da internet do perfil do contratante: http://www.concellodenaron.com/web/cat/gal/concello/concursos8.Data límite de obtención de documentación e información: O mesmo prazo que para a presentación de ofertas d) Número de expediente. CON/110/2015 2.- Obxecto do Contrato: a) Tipo: Obras b) Descrición: Melloras de seguridade vial en Travesía Garda Civil, María Vieito e Rúa Neda (actuación incluída no Plan de Acción Social 2015 da Deputación Provincial da Coruña) c) Prazo de execución: tres meses d) Admisión de prórroga: Non. e) CPV (Referencia de Nomenclatura): 45233142-6. Traballos de reparación de estradas.3.- Tramitación e procedemento: a) Tramitación: Ordinaria b) Procedemento: Aberto c) Criterios de valoración: os recollidos no Anexo IV do prego de cláusulas administrativas particulares que rexen a licitación.4. Presuposto base de licitación: Tipo de licitación: 26.491,97 euros. IVE: 5.563,31 euros. Importe total: 32.055,28 euros.5.- Valor estimado do contrato: 26.491,97 euros 6.- Garantías esixidas. Definitiva: 5% do importe de adxudicación, excluído o IVE.7.- Requisitos específicos do contratista: Solvencia económico financeira e solvencia técnica ou profesional: ver cláusula 12.1.1 apartado G do prego de cláusulas administrativas particulares que rexe esta licitación.8.- Presentación de ofertas ou de solicitudes de participación: a) Data límite de presentación: vinte e seis días naturais a partir do día seguinte ao de publicación deste anuncio no Boletín Oficial da Provincia. En caso de vencemento en domingo ou festivo, este trasládase ao día hábil inmediato posterior. b) Modalidade de presentación: Manual c) Lugar de presentación: 1. Dependencia: Rexistro Xeral 2. Domicilio: Praza de Galicia, s/n 3. Localidade e código postal: Narón, 15570 d) Prazo durante o cal o licitador estará obrigado a manter a súa oferta: 3 meses 9.- Apertura de ofertas: a) Descrición: Apertura do sobre da oferta técnica e o da oferta económica. b) Enderezo: Praza de Galicia, s/n c) Localidade e código postal: Narón 15570 d) Data e hora: A publicada no perfil do contratante.10.- Gastos de Publicidade: Ata 500,00 euros 11.- Outras Informacións: Previa comprobación do sobre A, procederase á apertura en acto público do sobre B, no lugar e hora anunciados no perfil do contratante, cunha antelación mínima de 3 días. Este mesmo procedemento seguirase coa oferta económica, sobre C. Narón, 14 de setembro de 2016 O alcalde José M. Blanco Suárez
21/09/2016 | Administración LocalMunicipal
As Pontes de García Rodríguez
Secretaría
Lista provisional de aspirantes admitidos e excluídos, composición do Tribuntal e fixación de data, hora e lugar do comezo dos exercicios correspondente á convocatoria da praza de Auxiliar Administrativo de Servizos Sociais (persoal laboral fixo)

Mediante Decreto número 1130/2016, de data 15/09/2016 do concelleiro-delegado de Réxime Interno e Recursos Humanos aprobouse a lista provisional de aspirantes admitidos e excluídos, composición do Tribunal e fixación de data, hora e lugar do comezo dos exercicios correspondentes á convocatoria da praza de Auxiliar Administrativo de Servizos Sociais (persoal laboral fixo). 1º) Aprobar a lista provisional de aspirantes admitidos e excluídos correspondente á convocatoria da praza de Auxiliar Administrativo de Servizos Sociais (persoal laboral fixo): Paz Freijomil, Jesús DNI: XXXXXXXXX 2º) Tribunal: A composición íntegra do Tribunal figura no BOP n.º 105, do 3 de xuño de 2016 Lugar, hora e data de comezo dos exercicios: Casa Dopeso, Rosalía de Castro, s/n As Pontes Data: 7 outubro 2016 Hora: 10:00 horas 3º) Os aspirantes non admitidos disporán dun prazo de 10 días hábiles, contados desde o seguinte ao da publicación da lista provisional de admitidos e excluídos no Boletín Oficial da Provincia, co fin de emendar o defecto que motivara a súa non admisión. As Pontes de Isabelle Marie Victor Alexis Mhajar Nys, 15 de setembro de 2016 José Alén Álvarez Concelleiro-delegado da Área de Réxime Interno e Recursos Humanos
21/09/2016 | Administración LocalMunicipal
Cee
Formalización do contrato administrativo para a realización do servizo de axuda no fogar do Concello de Cee

ANUNCIO DE FORMALIZACIÓN DE CONTRATO ADMINISTRATIVO PARA A REALIZACIÓN DO SERVIZO DE AXUDA NO FOGAR DO CONCELLO DE CEE 1.–Entidade adxudicadora. a) Organismo: Concello de Cee. b) Dependencia que tramita o expediente: Secretaría. c) Número de expediente: 2016/C004/000001 2.–Obxecto do contrato. a) Tipo de contrato: servizos. b) Descrición do obxecto: contrato de servizo de Axuda no Fogar para persoas dependentes valoradas do Concello de Cee. c) Lote:- d) Publicación licitación: BOP n.º 50, do 15 de marzo de 2016, e no perfil do contratante do Concello de Cee.3.–Tramitación, procedemento e forma de adxudicación. a) Tramitación: ordinaria. b) Procedemento: aberto. c) Modalidade: varios criterios de adxudicación.4.–Orzamento base de licitación: 170234,64 €. 5.–Adxudicación. a) Data: acordo Xunta de Goberno Local do 6 de setembro de 2016. b) Contratista: ATENDO CALIDADE, S. L. c) Importe da adxudicación: 153.295,20 € 6.–Formalización. a) Data de formalización: 9 setembro de 2016. Cee, 16 de setembro de 2016. O alcalde Ramón Vigo Sambade
21/09/2016 | Administración LocalMunicipal
Muxía
Anuncio adxudicación obra

De acordo co establecido na vixente lexislación facemos públicas a seguite adxudicación de obra: Mellora estrada Pasantes-Vilastose-Senande á empresa Const. y Excav. Manuel Calvo SL, en 234740€ (I. E.) Muxía, 15 de setembro de 2016. O Alcalde. Veronica Virginia Tomasa Carmen Humia Bark
21/09/2016 | Administración LocalMunicipal
Mugardos
Delegación de funcións da Alcaldía no 1.º tenente de alcalde

A N U N C I O A Sra. alcaldesa do Concello de Mugardos, con data 15.09.2016, dictou a Resolución que de seguido se transcribe: “RESOLUCIÓN DA ALCALDÍA N.º 741/2016. Asunto: DELEGACIÓN ALCALDÍA NO CONCELLEIRO D. MIGUEL ÁNGEL BASTIDA MARTÍNEZ PARA RECOLLIDA DUN REMOLQUE DE EMERXENCIAS NA ACADEMIA GALEGA DE SEGURIDADE PÚBLICA. Estando previsto para as 10.30 horas do vindeiro venres, 16 de setembro do actual, o acto de entrega a este Concello, por parte da Dirección Xeral de Emerxencias e Interior, dun remolque de emerxencias, acto que terá lugar na Academia Galega de Seguridade Pública, na Estrada, pola presente e de acordo co establecido no artigo 61.3 da Lei de administración local de Galicia, no artigo 43.3 e 43.5 do Regulamento de organización, funcionamento e réxime xurídico das corporacións locais e no artigo 8 do Regulamento de Organización Municipal (ROM). Pola presente RESOLVO: Primeiro. –Delegar as miñas funcións no concelleiro D. Miguel Ángel Bastida Martínez, aos efectos de representar a este Concello no acto antes sinalado, autorizándoo, en consecuencia, para a recollida do remolque de emerxencias correspondente a este Concello, así como para a sinatura de cantos documentos se precisen para tal fin. Segundo. –Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende o día seguinte ao da presente Resolución.” Mugardos, 15 de setembro de 2016. A ALCALDESA Asdo.: MARÍA DEL PILAR DÍAZ OTERO
16/09/2016 | Administración LocalMunicipal
Boqueixón
Anuncio de expropiación de parcela

ANUNCIO Iniciado o expediente de expropiación de parte dunha parcela para a ocupación do ben que se indica, necesario para a execución do proxecto de “Conexión dos colectores de saneamento do polígono industrial de Sergude á rede xeral”, declarado de utilidade pública e urxente ocupación, faise pública a relación de propietarios e bens afectados, para que dentro do prazo dos 15 días seguintes ao da última publicación deste edicto no BOP ou DOG, poidan os interesados presentar alegacións sobre a procedencia da ocupación ou disposición do ben, achegando cantos datos permitan a rectificación dos posibles erros que se estimen cometidos: RELACIÓN DE BENS E DEREITOS DE NECESARIA E URXENTE OCUPACIÓN A tenor do establecido no apartado 2/ do artigo 52 da LEF, convócase aos propietarios e titulares de dereitos que consten na relación de bens e dereitos afectados, para que comparezan o día 24 de outubro, ás 11.30 horas, na alcaldía do Concello de Boqueixón, co fin de proceder ao levantamento das actas previas correspondentes. Boqueixon, 15 de setembro de 2016. O alcalde Ovidio Rodeiro Tato
16/09/2016 | Administración LocalMunicipal
Boimorto
Delegación da alcaldesa en concelleiro para celebrar boda civil

A Sra. Alcaldesa do Concello de Boimorto, con data 06/09/2016, ditou o decreto que deseguido se transcribe: – Decreto nº. 372/2016.- Visto o expediente para a celebración do matrimonio civil entre os contraíntes D. Chenglong Arlt Fortit e Bhavna Cerecinos Soldea. Visto o artigo 51.1 do Código Civil modificado pola Lei 35/1994 de 23 de decembro en materia de autorización de matrimonio civil. Considerando que dito artigo tamén posibilita delegar esa competencia nun concelleiro ou concelleira da Corporación municipal RESOLVO: PRIMEIRO.- Delegar no concelleiro D. José Luís Rivas Cruz para celebrar a boda civil entre D. Chenglong Arlt Fortit e Bhavna Cerecinos Soldea que se celebrará o vindeiro venres, día 9 de setembro de 2016 ás 17:00 horas. SEGUNDO.- Publicar a presente resolución no taboleiro de anuncios do Concello e no Boletín Oficial da Provincia. TERCEIRO.- Dar conta desta resolución ao Pleno na próxima sesión que celebre. Boimorto, 13 de setembro de 2016 A alcaldesa Asdo.- María Jesús Novo Gómez
16/09/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Administración Industrial
Resolución do 13 de setembro de 2016 da Xefatura Territorial da Coruña pola que se concede a autorización administrativa previa e de construcción da instalación eléctrica que se describe no concello de Bergondo (Núm. expte: IN407A 2016/878-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Coruñesa de Etiquetas, SL - Enderezo Social: Rúa Lubre, C-15 B -15165 Bergondo - Título: Proxecto LMT, CS e CT para nave industrial na parroquia de Guísamo - Situación: Rotonda parroquia de Guísamo, 7 - 15165 Bergondo. - Descricións técnicas: Centro de secionamento e LMTS de 100 metros, con condutor tipo RHZ1-2OL -12/20kV-3 (1x95 Al), 3 celas de liña. LMTS de enlace desde o CS ao CT de 5m, RHZ1-2OL -12/20kV-3 (1x95 Al), 1 cela de liña, 1 cela de protección e 1 cela de medida. Centro de transformación de 1000kVA, ventilación natural, relación de transformación 15/20kV- 420V. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía, Emprego e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 13 de setembro de 2016 O xefe territorial Isidoro Martínez Arca
16/09/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de redacción do proxecto de senda peonil na DP 5603 Negreira a Marco do Cornado entre os p. q. seguintes: 1+430 ao 2+170, 7+300 ao 7+820, 8+750 ao 10+770 e 11+110 ao 12+900

SERVIZO DE PATRIMONIO E CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00210.2. Obxecto do contrato: servizos DE redacción dO PROXECTO DE “Senda PEONIL NA DP 5603 Negreira a Marco dO Cornado entre os Pqs SEGUINTES: 1+430 aO 2+170, 7+300 aO 7+820, 8+750 aO 10+770 E 11+110 aO 12+900.3. Prazo de execución: catro meses dende o día seguinte á data de formalización do contrato en documento administrativo.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto: 36.300,00 €, IVE incluído.5 bis. Valor estimado: 30.000,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia mediante o cumprimento dos requisitos específicos de solvencia esixidos na cláusula 10.1.2. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 9 de setembro do 2016. O PRESIDENTE O SECRETARIO Valentín González Formoso José Luis Almau Supervía
16/09/2016 | Administración LocalMunicipal
Lousame
Anuncio de aprobación definitiva de modificación de crédito n.º 14/2016

EDICTO De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 14/2016 mediante a modalidade de suplementos de créditos, por un importe de vintecinco mil seiscentos oitenta e cinco mil euros con setenta e catro céntimos (25.685,74), aprobado inicialmente polo Pleno en sesión celebrada o día 18 de agosto de 2016, publicado o anuncio de exposición pública no Boletín Oficial da Provincia da Coruña núm.159, de data 23 de agosto de 2016, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do orzamento do Concello para 2016, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 12 de setembro de 2016. A alcaldesa M.ª Teresa Villaverde Pais
16/09/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.41336 concesión dun caudal de auga á Comunidade de Usuarios da traída de augas Rego da Canle, no Concello de Rianxo (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 6 de setembro de 2016 e como resultado do expediente incoado ó efecto, outorgóuselle á Comunidade de Usuarios da Traída de Augas Rego da Canle, unha concesión de 3217,48 m3 anuais de auga que procede dun manancial situado no lugar de Traba, na parroquia de Araño (Santa Baia), no concello de Rianxo (A Coruña), con destino a uso doméstico. Número Expte.: DH. A15.41336 Santiago de Compostela, 7 de setembro de 2016 A xefa do Servizo de Tramitación Técnico-Administrativa do Dominio Público Hidráulico Jhon Edwar Mouaad Rehm Ashford
16/09/2016 | Administración LocalMunicipal
Sada
Secretaría
Anuncio corrección prego de cláusulas administrativas dos servizos de actividades de prevención, integración e participación social dirixidas a persoas con discapacidade funcional

ANUNCIO DE CORRECCIÓN LICITACIÓN Por Resolución da Alcaldía desta mesma data, corríxese o erro material no parágrafo 2 do cadro de características da contratación dos servizos de actividades de prevención, integración e participación social dirixidas a persoas con discapacidade funcional, que foi publicado no BOP do 5/09/16 co seguinte tenor: “2.–PREZO: O prezo do contrato determínase en función do número de horas de prestación do servizo referido a horas de efectiva realización de actividades, establecéndose o prezo de licitación máximo de 30,67 €/hora, ao que se lle aplicará o IVE do 10%. O importe total anual do contrato, en todo caso, non poderá exceder da cantidade que para esta finalidade se consigne no orzamento municipal. Para a primeira anualidade prevese un total de 669 horas de actividades, polo que a contía máxima do contrato na mesma é de 20.522,04 €, IVE excluído, importe que se tomará como presupuesto base de licitación para a constitución da garantía. O prezo inclúe todo tipo de honorarios profesionais, seguros, impostos e demais gastos de xestión. Xunto coa oferta económica, deberá acompañar un anexo co desglose de prezo hora por actividade, así como programa específico de ocio (apartado B.4 do Prego de cláusulas técnicas)”. Ábrese novo período de presentación de ofertas polo prazo de quince días naturais a partir da publicación no BOP deste anuncio. Sada, 13/09/2016. O alcalde Óscar Benito Portela
16/09/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 23 de agosto de 2016 pola que se somete a información pública a petición de autorización administrativa previa e de construción dunha instalación de distribución eléctrica no concello de Cambre (expediente IN407A 2016/1236-1)

Resolución do 23 de agosto de 2016, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación de distribución eléctrica no concello de Cambre (expediente IN407A 2016/1236-1) Expte.: IN407A 2016/1236-1 Solicitante: Unión Fenosa Distribución, S. A. Denominación: retranqueo LMT SMC-710 Sigrás de Arriba. Concello: Cambre Características técnicas: Retensado do tramo da liña de media tensión aérea SMC-710, a 15 kV, cunha lonxitude de 0,547 km, coa orixe no apoio n.º 27 existente da LMT SMC-710, no tramo entre a derivada ao CT Urb Camiño Real (expediente 187/02) e a derivada ao CT Sigrás de Arriba (expediente 24723), condutor tipo LAC-80 mm 2 Al e final no apoio n.º 33 existente da LMT SMC-710 no tramo entre a derivada ao CT Sigrás de Arriba (expediente 24723) e o CT Cabana (expediente 178/2011). Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 23 de agosto de 2016. Isidoro Martínez Arca Xefe territorial da Coruña
16/09/2016 | Administración LocalMunicipal
Coirós
Lista provisional admitidos concurso oposición traballador/a social

RESOLUCIÓN DA ALCALDÍA Vista a Resolución de Alcaldía do día 22 de decembro de 2016, aprobáronse as bases xerais e específicas que regulan o proceso selectivo, en procedemento de consolidación de emprego temporal, dunha praza de traballador/a social de Administración Especial, escala Administracion Especial, subescala Técnica, Grupo A2, incluída na oferta de emprego público do Concello de Coirós (A Coruña) do ano 2010. Visto que rematou o prazo de presentación de solicitudes, de conformidade coas ditas bases, publicadas integramente no Boletin Oficial da Provincia núm.250, do 31 de decembro de 2015; extracto no Boletín Oficial do Estado núm.122, do 20 de maio, e corrección de erros no núm.131, do 31 de maio de 2016, e extracto no Diario Oficial de Galicia núm.129, do 8 de xullo de 2016, pola presente RESOLVO Primeiro. –Aprobar as listas provisional de admitidos/as e excluídos/as á referida praza, que se transcriben a continuación: Aspirantes admitidos/as: Aspirantes excluídos/as: Motivo da exclusión: a aspirante non acredita a posesión do título (D. U. en Traballo Social ou Grao en Traballo Social), que se esixe nas bases (terceira. c) ). Coirós, dez de agosto de dous mil dezaseis. O alcalde en funcións Asdo.: Manuel Corral Rivas
16/09/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de limpeza dos edificios da Deputación Provincial da Coruña

1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00190.2. Obxecto do contrato: SERVIZOS DE LIMPEZA DOS EDIFICIOS DA DEPUTACIÓN PROVINCIAL DA CORUÑA.3. Prazo de execución: dous anos dende o día 1 de xaneiro de 2017 ou dende o día seguinte á data de formalización do contrato en documento administrativo, se fose posterior, prorrogable até un máximo de dous anos máis.4. TRAMITACIÓN E PROCEDEMENTO DE ADXUDICACIÓN: a) Tramitación: ordinaria. b) Procedemento: aberto, suxeito a regulación harmonizada (con multiplicidade de criterios de adxudicación). 5. Presuposto: 6. Garantía provisional: non se esixe.7. Garantía definitiva: 5% do prezo de adxudicación (IVE excluído). 8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, os licitadores poderán acreditar a súa solvencia indistintamente, mediante a clasificación no grupo U, subgrupo 1 (servizos de limpeza), ou ben acreditando o cumprimento dos requisitos específicos de solvencia esixidos na cláusula 10.1.2. G do prego.8. ter. Condicións especiais de execución: cláusulas sociais, igualdade e non discriminación (ver cláusula 21), subrogación de persoal (ver cláusula 39) do prego de cláusulas administrativas particulares.9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: 19 de outubro de 2016. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. c) MOSTRAS: non se esixen. VARIANTES: non se admiten.10. Información: www.dacoruna. gal 981 080 314.11. Gastos de anuncios: os gastos correspondentes aos anuncios da licitación serán por conta do adxudicatario.12. Data de envío do anuncio ao Diario Oficial da Unión Europea: 9 de setembro de 2016. A Coruña, 12 de setembro de 2016. O PRESIDENTE O SECRETARIO Valentín González Formoso José Luis Almau Supervía
16/09/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.50225 concesión dun caudal de auga a José Antonio García Castro, no Concello de San Sadurniño (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 6 de setembro de 2016 e como resultado do expediente incoado ó efecto, outorgóuselle a José Antonio García Castro, unha concesión de 2033 m3 anuais de auga que procede dun pozo situado no lugar Soutullo, na parroquia de Lamas (San Xiao), no concello de San Sadurniño (A Coruña), con destino a uso gandeiro e rega. Número Expte.: DH. A15.50225 Santiago de Compostela, 7 de setembro de 2016 A xefa do Servizo de Tramitación Técnico-Administrativa do Dominio Público Hidráulico Matilde Ana Aabid Manjabacas
16/09/2016 | Administración LocalMunicipal
Lousame
Publicación exposición pública conta xeral 2015

De acordo co disposto no artigo 50 da Lei de Réxime Xurídico e Procedemento Administrativo Común, de 26 de novembro se acordou por resolución da Alcaldía a tramitación de urxencia do presente expediente e, en cumprimento de canto dispón o artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e unha vez que foi debidamente informada pola Comisión Especial de Contas exponse o público a conta xeral correspondente ao exercicio orzamentario 2015, por prazo de oito días hábiles, durante os cales, e catro máis quen se considere interesado poida presentar as reclamacións, reparos ou observacións que teña por convinte. Lousame, 15 de setembro de 2016. A Alcaldesa. Jessica Maribel Pieters Gaona.
16/09/2016 | Administración LocalMunicipal
Lousame
Anuncio de aprobación definitiva de modificación de crédito n.º 15/2016

EDICTO De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, considérase definitivamente aprobado o expediente de modificación de créditos 15/2016 mediante a modalidade de transferencia de crédito entre distintas áreas de gasto, por un importe de oito mil douscentos cincuenta e cinco euros con corenta e nove céntimos(8.255,49), aprobado inicialmente polo Pleno en sesión celebrada o día 18 de agosto de 2016, publicado o anuncio de exposición pública no Boletín Oficial da Provincia da Coruña núm.159, de data 23 de agosto de 2016, e transcorrido o prazo de quince días sen se presentar reclamacións ó mesmo. O resumo dos créditos do orzamento de gastos e ingresos do orzamento do Concello para 2016, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 12 de setembro de 2016. A alcaldesa M.ª Teresa Villaverde Pais
16/09/2016 | Administración LocalMunicipal
Laxe
Anuncio de aprobación inicial de expediente de modificación de créditos número 6/16

E D I C T O Aprobado polo Pleno desta Corporación o expediente de modificación de créditos número 6/16, dentro do orzamento municipal do exercizo 2015 prorrogado para 2016, por un importe de cento dezanove mil oitocentos vinte e cinco con trinta e dous euros (119.825,32 euros), consonte ao disposto no artigo 177.2 en relación co 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na secretaría deste concello por prazo de quince días hábiles, a fin de que durante o mesmo, que empezará a contarse dende o día seguinte ao da inserción do presente edicto no Boletín Oficial da Provicia, poidan formularse as reclamacións que se consideren pertinentes, que deberán ser dirixidas ao Sr. alcalde deste Concello. Laxe, 12 de setembro de 2016. O ALCALDE José Manuel Mouzo Castiñeira
16/09/2016 | Administración LocalMunicipal
Mugardos
Anuncio cobranza taxa pola utilización privativa ou aproveitemanto especial do dominio público local mediante postos e mesas no mercado municipal exercicio 2016

A Sra. Alcaldesa do Concello de Mugardos, en cumprimento do disposto no artígo 24 do Regulamento Xeral de Recadación, aprobado por R. D. 939/2005, de 29 de xullo, dictou, con data 12 de setembro de 2016, resolución núm 730/2016 sobre cobranza en período voluntario, o seguinte: “Unha vez rematado o período de exposición ao público do padrón da Taxa pola utilización privativa ou aproveitamento especial do dominio público local mediante postos e mesas no mercado municipal correspondente ao exercicio 2016, e non téndose presentado ningunha reclamación contra a Resolución núm 625/2016 do 5 de agosto de 2016, segundo consta no expediente, resolvo: Primeiro.- Que se proceda a apertura do cobro en período voluntario, que abranguerá dende o día 12 de setembro o día 31 de enero de 2016. Transcorrido este prazo iniciarase o período executivo e a débeda resultante esixirase polo procedemento de prema e devengaránse os correspondentes recargos do período executivo, os xuros de demora e, no seu caso, as costas que se produzan. Segundo.- De acordo co establecido no RD939/2005, as modalidades de cobro serán as seguintes: 1º Por transferencia ou ingreso na conta IBAN ES-95-2080-0205-75-3040011190 de Abanca Corporación Bancaria, S. A, previa remisión da carta de pago pola oficina de recadación.2º Domiciliando os recibos que serán cargados nas respectivas contas dos contribuíntes.3º Comparecendo o suxeito pasivo nas oficinas da recaudación municipal, sitas na Avda de Galicia,45-baixo, en horario de luns a venres de 09:00 a 14:00 horas, nas que lle será entregado o correspondente recibo acreditativo do ingreso. Terceiro.- Que se proceda á publicación do correspondente anuncio no Boletín Oficial da Provincia.” Mugardos, 12 de setembro de 2016. A Alcaldesa. Ariel Junaid Etxezabal Akkad.
16/09/2016 | Administración LocalMunicipal
Mugardos
Anuncio cobranza da taxa polo servizo de recollida de lixo, subministro de auga e servizo de sumidoiros, e servizo de colectores e estacións de bombeo de augas residuais vertidas a rede de saneamento. segundo trimestre exercicio 2016

A Sra. Alcaldesa do Concello de Mugardos, en cumprimento do disposto no artígo 24 do Regulamento Xeral de Recadación, aprobado por R. D. 939/2005, de 29 de xullo, dictou, con data 12 de setembro de 2016, resolución núm 729/2016 sobre cobranza en período voluntario, o seguinte: “Unha vez rematado o período de exposición ao público do padrón da Taxa polo servizo de recollida de lixo, polo servizo de subministro de auga, polo servizo de sumidoiros, e polo servizo de colectores e estacións de bombeo das augas residuais vertidas á rede de saneamento, municipal en alta da Zona Norte da Ría de Ares e Sur da Ría de Ferrol, correspondente ao segundo trimestre do exercicio 2016, e non téndose presentado ningunha reclamación contra a Resolución núm 624/2016 do 05 de agosto de 2016, segundo que consta no expediente, resolvo: Primeiro.- Que se proceda a apertura do cobro en período voluntario, que abranguerá dende o día 1 de setembro ao día 4 de novembro de 2016. Transcorrido este prazo iniciarase o período executivo e a débeda resultante esixirase polo procedemento de prema e devengaránse os correspondentes recargos do período executivo, os xuros de demora e, no seu caso, as costas que se produzan. Segundo.- De acordo co establecido no RD939/2005, as modalidades de cobro serán as seguintes: 1º Por transferencia ou ingreso na conta IBAN ES-95-2080-0205-75-3040011190 de Abanca Corporación Bancaria, S. A, previa remisión da carta de pago pola oficina de recadación.2º Domiciliando os recibos que serán cargados nas respectivas contas dos contribuíntes.3º Comparecendo o suxeito pasivo nas oficinas da recaudación municipal, sitas na Avda de Galicia,45-baixo, nas que lle será entregado o correspondente recibo acreditativo do ingreso, en horario de luns a venres de 09:00 a 14:00 horas, nas que lle será entregado o correspondente recibo acreditativo do ingreso. Terceiro.- Que se proceda á publicación do correspondente anuncio no Boletín Oficial da Provincia.” Mugardos, 12 de setembro de 2016. A Alcaldesa. Gloria Nelly Leonte Batllosera.
16/09/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Redacción dos proxectos de “Mellora da intersección da estrada DP 1703, Espíritu Santo a Frais, pq 2+500, coa estrada AC-214 Guísamo-Sigrás” e “Mellora da intersección da estrada DP 1707, Oleiros a Pravio, pq 3+600, coa estrada AC-221 S. P. Nós-Mabe.

SERVIZO DE PATRIMONIO E CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00211.2. Obxecto do contrato: servizos de redacción dos proxectos de “Mellora da intersección da estrada DP 1703, Espíritu Santo a Frais, PQ 2+500, coA ESTRADA AC-214 Guísamo - Sigrás” E “MeLLora da intersección DA ESTRADA DP 1707, Oleiros a Pravio, PQ 3+600, coa ESTRADA AC-221 San Pedro de Nós – Mabegondo”. 3. Prazo de execución: catro meses dende o día seguinte á data de formalización do contrato en documento administrativo.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: 12.100,00 € IVE incluído.5 bis. Valor estimado: 10.000,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia mediante o cumprimento dos requisitos específicos de solvencia esixidos na cláusula 10.1.2. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Información: www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 9 de setembro do 2016. O PRESIDENTE O SECRETARIO Valentín González Formoso José Luis Almau Supervía
27/09/2016 | Administración LocalMunicipal
Oleiros
Áreas de Cultura, Educación e Deportes
Anuncio de formalización de contrato

Anuncio de formalización de contrato De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato do Concello de Oleiros: Oleiros, a 16 de setembro de 2016. O ALCALDE Asdo.: Ángel García Seoane
27/09/2016 | Administración LocalMunicipal
Sada
Secretaría
Proceso selectivo para a contratación laboral temporal dun (1) técnico/a de orientación laboral

ANUNCIO A alcaldía do Concello de Sada, mediante Decreto núm.1525/2016 de data 22 de setembro, aprobou a seguinte convocatoria de selección de persoal laboral temporal. As bases da convocatoria estarán expostas ao público e a disposición das persoas interesadas nas oficinas municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 23 de setembro de 2016. O alcalde Óscar Benito Portela Fernández
27/09/2016 | Administración LocalMunicipal
Carnota
Aprobación de expediente de modificación de créditos 2/2016-suplemento de crédito 1/2016

INFORMACIÓN PÚBLICA Aprobación de expediente de modificación de créditos 2/2016 - Suplemento de crédito 1/2016 O Pleno do Concello de Carnota, en sesión ordinaria celebrada o día 9 de setembro de 2016, acordou a aprobación inicial do expediente de modificación de créditos núm.2/2016 do orzamento en vigor na modalidade de suplemento de crédito (n.º 1/2016), financiado con cargo a maiores ingresos, co seguinte detalle: Orzamento de gastos Orzamento de ingresos En cumprimento do disposto no artigo 169.1, por remisión do 177.2 do texto refundido da Lei reguladora das facendas locais aprobado polo Real decreto lexislativo 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia de A Coruña, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentasen alegacións, considerarase aprobado definitivamente devandito acordo. Carnota, 21 de setembro de 2016. O alcalde Ramón Noceda Caamaño
27/09/2016 | Administración LocalMunicipal
Narón
Intervención
Padrón fiscal

EDICTO A Xunta de Goberno Local, en sesión ordinaria que tivo lugar o vintedous de setembro de dous mil dezaseis, aprobou o padrón fiscal por OVP con mesas, cadeiras e elementos análogos con finalidade lucrativa. De acordo co disposto no artigo 75 da Ordenza xeral de xestión, recadación e inspección, o padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. O anuncio ten o carácter de notificación colectiva ao abeiro do disposto no artigo 102.3 da Lei 58/2003, xeral tributaria, e o artigo 24 do RXR. O prazo de cobro, en período vonluntario, será de dous meses, e comprenderá dende o día 3 de outubro de 2016 ata o 3 de decembro de 2016, ámbolos dous inclusive. Transcorrido este prazo, procederase a esixir os xuros de mora e os recargos que establecen os artigo 26 e 28 da Lei xeral tributaria e, no seu caso, as costas derivadas do procedemento de prema. Durante o período de exposición pública, contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Xunta de Goberno Local. Finalizado o prazo de exposición pública, os interesados poderán interpoñer recurso de reposición, segundo o disposto no artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES, contados dende o día seguinte ao da notificación da devandita resolución. De non recaer resolución no prazo DUN MES, a contar dende o día seguinte ao da presentación do recurso de reposición, en virtude do disposto no artigo 14.2 do texto refundido da Lei das FFLL, entenderase desestimado, cos efectos xurídicoas establecidos nos artigos 43 e 44 da Lei 30/1992, de 26 de novembro, de réxime xurídico das Administracións Públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Narón, 22 de setembro de 2016. O alcalde José M. Blanco Suárez